Në përgjigje të kërkesës suaj, nëpërmjet së cilës kërkoni informacion në kuadër të ligjit nr. 119, datë 18.09.2014 *“Për të Drejtën e Informimit”,* Autoriteti i Komunikimeve Elektronike dhe Postare, ju përcjell të dhënat e mëposhtme mbi çështjet e kërkuara nga ana juaj si më poshtë vijon:

Punonjësit e rekrutuar në Institucion trajtohen sipas dispozitave të ligjit “Për Nëpunësin Civil”, i ndryshuar dhe Kodit të Punës (Ligjit nr. 7961, datë 12.7.1995 “Kodi i Punës i Republikës të Shqipërisë’ i ndryshuar).

1.      Gjatë vitit 2017-2022, numri i punonjësve që kanë përfunduar marrëdhëniet e punës për shkak të zgjidhjes së Kontratës Individuale të Punës Me Afat të Pacaktuar midis punëdhënësit dhe punëmarrësit (titullarit të institucionit) ka qënë 9 (nëntë).

2.      Nga evidencat e mësipërme nuk rezulton asnjë rast që i është drejtuar gjykatës për zgjidhjen e mosmarrëveshjes si rezultat i zgjidhjes së kontratës së punës referuar dispozitave të Kodit të Punës.

3.      Rastet e shkëputjes së marrëdhënieve të punës në AKEP kanë ardhur si rezultat i dorëheqjes për arsye personale të punëmarrësve,  plotësimit të moshës së daljes në pension të plotë të pleqërisë si dhe zgjidhjes së njëanshme të marrëdhënies së punës nga ana e titullarit të institucionit në detyrë. Referuar numrit sipërcituar sqarojmë se 4 (*katër*) raste rezultojnë dorëheqje, 2 (*dy*) raste rezultojne për shkak të plotësimit të moshës së daljes në pension të plotë të pleqërisë dhe 3 (*tre*) raste rezultojnë për shkak të zgjidhjes së njëanshme të marrëdhënies së punës nga ana e titullarit të institucionit në detyrë për periudhat respektive.

Institucioni nuk evidenton asnjë rast të zgjidhjes së marrëdhenieve të punës me procedurën e ndërmjetësimit